**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/03, 05.05.2017թ.

**Բողոք բերող անձ՝** «Վահրադյան Շին» ՍՊԸ

**Պատվիրատու՝** Հրազդանի համայնքապետարան

**Գնման ընթացակարգի ծածկագիրը և առարկան՝** ԿՄՀՔ-ՊԸԱՇՁԲ-02/17 ծածկագրով պարզեցված ընթացակարգ / Հրազդան քաղաքի փողոցների կապիտալ վերանորոգման աշխատանքների ձեռքբերում

**Բողոքի պահանջը`**

1. Որպես միջանկյալ ընթացակարգ՝ կիրառել ժամանակավոր միջոց և կասեցնել «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի գնահատող հանձնաժողովի կողմից օրենքի խախտմամբ կայացված որոշմամբ Պատվիրատուի և «Արհովշին» ՍՊԸ-ի միջև պայմանագրի կնքման գործընթացը և այդ պայմանագրի հետ կապված որևէ գործողության իրականացումը, այդ թվում նաև պայմանագրով նախատեսված աշխատանքների կատարման գործընթացը:

2. «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի գնահատող հանձնաժողովի կողմից հայտերի գնահատման ընթացում թույլ տրված խախտումերի հետևանքով անվավեր ճանաչել 2017 թվականի ապրիլի 26-ի «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի հանձնաժողովի նիստի «Արձանագրություն N03»-ը։

3. «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի գնահատող հանձնաժողովի կողմից հայտերի գնահատման ընթացում թույլ տրված խախտումերի հետևանքով անվավեր ճանաչել 2017 թվականի մայիսի 3-ի «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի գնահատող հանձնաժողովի թիվ 04 որոշմամբ հաստատած պայմանագիր կնքելու մասին որոշումը։

4. «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի ընտրված մասնակից ճանաչել՝ «Վահրադյան Շին» ՍՊԸ–ին։

5. «ԿՄՀՔ-ՊԸԱՇՁԲ--02/17» ծածկագրով պարզեցված ընթացակարգի գնահատող հանձնաժողովին պարտավորեցնել «Վահրադյան Շին» ՍՊԸ–ի հետ պայմանագիր կնքելու մասին որոշում կայացնել:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: